კვირკვი

კვირკვი () — ჩანარიშ სახეთირელი გუნაფალა; გოშხუარაფილი ღერია (კანკალეშა გოშხუარაფილი გურიშგიმენი ბირგული ვარ-და ჯინჯიშ ნორთი), ნამუთ ართი ვარ-და მუსხირენ ბირგულოშქაშეშე აკმოდირთჷ. გითმიჭყაფჷ მუჭოთ თარ ლირეს, თეშ ხასჷლაშიან (შვიტა, დედაფუტკარა) დო დიხაშგიმენ გუნაფალეფს — სტოლონეფს (კარტოფილი, დიხაუშქური დო შხვა). 

გოშხუარაფილი გურიშგიმენი ბირგულიშ სახეს კვირკვი უღჷ კვარაკუჩხის, კანკალე ქორგამეფს — ბუჩქისძირას, ღიმს დო შხვა. დიხაშჟილენი კვირკვი წვანე რე დო ნორმალური ფურცელეფი უღჷ (კოლრაბი, კანკალე ტროპიკული ორქიდეა დო შხვა), დიხაშგიმენ კვირკვის — ფურცელეფი მორჩილ ზჷმაშ ქერქლეფო რე რედუცირაფილი. კვირკვი იკათუანს ოჭკომურ ნიფთიარობეფს, უმენტაშო ცაცლაბის დო შხვა. ნოშქერწყარეფს, ოშა-გოშათ — ციმუს. კვირკვი ვეგეტატიური გომიარაფაშ ორგანო რე.

 ლიტერატურა 

კატეგორია:ჩანარეფიშ მორფოლოგია